Document ID: /roh_data/filtered/fineweb-2-filterrobots_roh.jsonl.gz/47568

Sin l'axa nord-sid han ils corps da polizia dals chantuns da la Svizra centrala, Grischun e Tessin fatg controllas grondas. Durant dus dis, ils 13 e 21 d'avust, ha la polizia controllà sin via ed en ils trens passa 1'000 persunas e 500 autos. 12 persunas èn vegnidas arrestadas. Quai scriva il chantun Sursilvania sin sia pagina d'internet.
Otg persuna han las polizias retegnì, perquai ch'ellas eran illegalmain en Svizra. Ed en quatter cas han ins constatà cuntravenziuns cunter la lescha d'armas. Denunzias hai er dà pervi da cuntravenziuns cunter la lescha davart ils meds narcotics. E duas persunas han stuì dar giu lur permiss dad ir cun auto, perquai ch'ellas eran inablas da manischar.